REGULAMENT

  
DE ORDINE PUBLICĂ ŞI GOSPODĂRIRE A COMUNEI ȚIGĂNAȘI
CAPITOLUL I 
DISPOZIŢII GENERALE

Consiliile locale răspund, potrivit legii, de îndrumarea si coordonarea întregii activităti de gospodărire si înfrumusetare a localitătii, de păstrarea ordinii si respectarea normelor de igienă. Participarea cetătenilor, a institutiilor publice si agentilor economici la întretinerea si curătenia localitătii constituie o obligatie fundamentală pentru îndeplinirea cerintelor de viată civilizată a întregii populatii.

Buna gospodărire, păstrarea curăteniei, respectarea strictă a normelor de igienă, respectarea ordinii publice, înfrumusetarea comunei, reprezintă o obligatie permanentă a consiliului local si a tuturor cetătenilor.

In exercitarea atributiilor ce-i revin, consiliul local aplică principiile descentralizării, autonomiei locale, legalitătii si consultării cetătenilor în solutionarea problemelor locale de interes deosebit.

Prezentul regulament stabileste faptele ce constituie contraventii si cadrul juridic unitar pentru constatarea si sanctionarea contraventiilor în conformitate cu prevederile:
Ordonantei Guvernului nr. 21/2002 privind gospodărirea localitătilor urbane si rurale, modificată şi completată;

Legea nr. 50/1991 privind autorizarea executării lucrărilor de constructii, republicată si actualizată;

Ordonanta de Urgentă nr. 195/2005 privind protectia mediului, actualizată; 

Legea nr. 61/1991, republicată, pentru sancţionarea faptelor de încălcare a unor norme de convieţuire socială;

 -  Legea nr. 114/1996 privind locuintele, republicată; 

Ordonantei Guvernului nr. 2/2001 privind regimul juridic al contraventiilor, modificată si completată;

Constituie contraventie fapta săvârsită cu vinovătie, stabilita si sanctionată prin lege, ordonantă, prin hotărâre a Guvernului sau prin hotărâre a Consiliului Local al comunei Țigănași.

 Consiliul Local al comunei Țigănași stabileste si sanctionează contraventii în următoarele domenii:
-​ salubritate
-​ activitatea din piete, curătenia si igienizarea acestora;
-​ întretinerea parcurilor si spatiilor verzi, a spatiilor si locurilor de joacă pentru copii
-​ amenajarea si curătenia spatiilor din jurul blocurilor locuinte/gospodării, precum si terenurilor virane;
-​ întretinerea bazelor si obiectivelor sportive aflate în administrarea lor;
-​ întretinerea străzilor si trotuarelor, a scolilor si altor institutii de educatie si cultură, întretinerea clădirilor, împrejmuirilor si a altor constructii;
-​ depozitarea si colectarea gunoaielor si a resturilor menajere;

CAPITOLUL II
ADMINISTRAREA DOMENIULUI PUBLIC, 
ÎNTREŢINEREA TERENURILOR ŞI A SPAŢIILOR PUBLICE ŞI 
ADMINISTRAREA FONDULUI LOCATIV

ART.1.  Persoanele fizice  şi persoanele juridice sunt obligate să ia măsuri pentru îmbunătăţirea aspectului edilitar al clădirilor, curţilor, împrejmuirilor, a locurilor de joacă pentru copii,a zonelor verzi. În acest scop le revin următoarele obligaţii :

1. Să întreţină în stare corespunzătoare de curăţenie şi igienă  clădirile, locuinţele, anexele gospodăreşti, curţile, grădinile, terasele, spaţiile publice în  jurul imobilelor,  a căilor de acces, întreţinerea vitrinelor, a firmelor, a faţadelor clădirilor,  iarna să cureţe zăpada de pe trotuare, să asigure circulaţia normala a pietonilor, să   asigure   condiţii   de   igienă   prin operaţii   de   curăţire dezinsecţie   şi deratizare a imobilelor, să asigure împrejmuirea şi întreţinerea corespunzătoare a imobilelor pe care le dețin ( prin reparaţii la instalaţii de orice fel, zugrăvire a părţilor exterioare, înlocuirea jgheaburilor, burlanelor uzate, ţiglelor, geamurilor sparte), întreţinerea pomilor, florilor şi altor plantaţii din incinte, să păstreze  curăţenia şi ordinea la locurile stabilite  pentru depozitarea reziduurilor (gunoaielor) menajere, stradale şi a materialelor refolosibile ;
2. Să nu ocupe terenurile publice ori să schimbe destinaţia iniţială a acestora,  cu orice fel de construcţii sau materiale, montarea schelelor sau macaralelor de construcţii, containerelor, montarea de mobilier, chioşcuri, corturi sau tonete pentru desfăşurarea unor activităţi comerciale sau terase, cu parcuri de distracţii şi altele, fără aprobarea prealabilă a Consilului Local/Primarului şi achitarea taxelor legale;

3. Să ia măsurile necesare pentru repararea şi funcţionarea în stare de siguranţă în exploatare a clădirilor şi a instalaţiilor aflate în folosinţă comună: instalaţii de alimentare cu apă, de canalizare, instalaţii de alimentare cu energie electrică, gaze naturale;

4. Să refacă distrugerile de orice fel, inclusiv în urma unor accidente de circulaţie, a tuturor amenajărilor de pe domeniul public de genul: plantaţii, stâlpi de orice fel, mobilier urban, borduri, împrejmuiri. 

5. Să nu scrie sau să execute desene (graffiti, semne, inscripţii, etc.) pe pereţii imobilelor, garduri, porţi publice sau alte locuri, să  nu deterioreze, să nu murdărească în orice fel  clădirile publice, statuile sau  monumentele amplasate în locuri publice (mobilierul urban, bănci, coşuri, jardiniere, vaze, stâlpi, spaţii  de joacă pentru copii,  dotările din bazele sportive sau zonele de agrement,  împrejmuirile destinate protejării spaţiilor verzi,  containerele pentru deşeurile stradale, panourile cu reclame,  staţiile de autobus,  chioşcurile sau  alte dotări aflate pe domeniul public prin rupere, tăiere, lovire, călcare, aprindere)

6. Să nu abandoneze pe domeniul public aparate de orice fel,  utilaje defecte, tonete sau chioşcuri, construcţii metalice, rulote, mese, mărfuri, ambalaje, precum și orice alte materiale;

7. Să semnalizeze corespunzător lucrările efectuate pe domeniul public al comunei Țigănași şi  să ia măsuri de  salubrizare a domeniului public şi a amplasamentelor organizărilor de şantier aprobate, atât pe parcursul derulării lucrărilor edilitar - gospodăreşti cât şi la finalizarea lor, să asigure repararea părţii carosabile şi a trotuarelor degradate ca urmare a intervenţiilor efectuate precum şi refacerea zonelor verzi;

8. Să ia măsuri de curăţare,  să nu acopere, să nu  obtureze şanţurile de ape pluviale, rigolele de colectare,  podeţele şi tuburile de beton din faţa imobilelor pe care le deţin, pe întreaga lungime aferentă proprietăţii, dacă prin aceasta se provoacă staţionarea sau revărsarea apelor pe căile publice sau pe alte terenuri;
9. Pentru asigurarea unei funcţionalităţi corespunzătoare şi conservarea fondului locativ, a locuinţelor şi a spaţiilor cu alta destinaţie decât aceea de locuinţă, se interzice:

a.spargerea coloanelor şi evacuarea apelor uzate menajere în subsoluri. Amenda se suporta de către cei vinovaţi, cu obligaţia de a remedia coloanele şi a igieniza subsolul, pe cheltuiala celui vinovat.   

b. să nu păstreze în suprafaţa locativă, mărfuri, materiale sau alte bunuri care prin mirosul care-l degajă deranjază pe ceilalti locatari sau care în contact cu agenţii atmosferici, se descompun şi produc deteriorări sau degradări imobilului;

    c. să nu folosească hârtii, cârpe , scânduri sau tablă în locul geamurilor lipsă, la uşile şi ferestrele exterioare;
ART.2. Obligaţii ale cetăţenilor cu privire la organizarea şi funcţionarea locurilor de joacă pentru copii şi a parcurilor publice:
a) să respecte programul de functionare afişat la intrarea în spaţiul de joacă;

b) să respecte limita de vârstă inscriptionată pe echipament sau panoul de informare; 

c) să păstreze curăţenia în spaţiile de joacă;

d) să nu intre în spaţiul de joacă cu câini şi biciclete; 

e) să nu consume băuturi alcoolice în spatiul de joacă;

f) să nu stationeze în grupuri, pentru alt motiv decît cel de agreement; 

g) să nu distrugă echipamentele şi împrejmuirea spaţiului de joacă pentru copii; 

h) să nu scuture covoare, să nu usuce rufe pe imprejmuirile  si echipamentele din spaţiul de joacă; 

i) să nu mute mobilierul urban: bănci, coşuri;

j) să nu rupă florile şi arbuştii;

k) să nu arunce hârtii, ambalaje, ţigări sau coji de seminţe  pe trotuare, carosabil sau zonele verzi;

*De verificat HCL pentru parcuri-sau scoatem -pentru parcuri se vor mentiona că se aplică prevederile HCL nr...........





    SANCŢIUNI:

ART. 3 Nerespectarea art. 1, alin. 1-9 şi a art. 2, lit. a –k  constituie contraventie, dacă faptele nu au fost săvârsite în astfel de conditii încât, potrivit legii penale, să fie considerate infractiuni si se sanctionează cu amendă, după cum urmează:


de la:  200 – 1.000 lei - pentru persoane fizice
 
 500 – 2.000 lei - pentru persoane juridice

CAPITOLUL III 
SALUBRIZAREA COMUNEI, ÎNTREŢINEREA CURĂŢENIEI,
CONSERVAREA ŞI PROTECŢIA MEDIULUI ÎNCONJURĂTOR

ART. 4.  Persoanele fizice  şi persoanele juridice sunt obligate să ia măsuri pentru întreţinerea curăţeniei şi protecţia mediului înconjurător. În acest scop le revin următoarele obligaţii :

1. Să achite taxa de salubritate stabilită prin hotărârea Consiliului Local Țigănași pentru colectare, transportul și depozitarea de deşeurilor menajere/reciclabile; 

2. Să încheie contracte cu operatorul serviciului de salubrizare de la nivelul județului  Iași sau cu firma de construcţii executantă a lucrărilor pentru transportul molozului sau a altor reziduri rezultate din lucrările de construcţii la imobilele deţinute de aceştia, sau a altor lucrări, deasemenea  să ia măsuri de salubrizare a domeniului public, zilnic la terminarea programului de lucru.

3. Să încheie  contracte de preluare a reziduurilor industriale, a substanţelor rezultate din procesele de producţie, substanţe periculoase sau toxice, cu societăţi specializate în colectarea, transportul, neutralizarea şi depozitarea acestora şi să posede aviz de la Agenţia de Protecţia Mediului.

4. Să nu evacueze în locuri virane, pe domeniul public sau privat, sau în reţeaua de canalizare a comunei  reziduuri sau substanţe toxice; 

5. Să nu abandoneze resturi vegetale, deşeuri şi  ambalaje lângă recipienţii amplasaţi pe platformele de precolectare a deşeurilor menajere de pe domeniul public/domeniul privat pe spaţiile verzi, căile de comunicaţie, în locuri publice sau pe orice terenuri virane de lângă căile de comunicaţie, sau lângă clădiri, împrejmuiri aparţinând domeniului public sau privat al comunei sau aflate în proprietate privată. Ridicarea reziduurilor de orice fel se poate face pe bază de comandă la unităţile specializate achitând contravaloarea acestor servicii. 

6. Să ia măsuri de acoperire şi etanşeizare a autovehiculelor de transport a deşeurilor menajere sau stradale, a altor reziduuri, a molozului rezultat din activitatea de construcţii sau a diferitelor alte materiale, precum nisip, balast, rumeguş, beton, resturi vegetale, lichide, etc. pentru a evita pierderea şi împrăştierea acestora pe căile publice;

7. Să ia măsuri de salubrizare a terenurilor din faţa locuinţelor, a unităţilor comerciale, de prestări servicii sau de producţie, prin măturare, stropire, îndepărtarea buruienilor, de asemenea agenţii economici au obligaţia ca la intrare în unitate să amplaseze coşuri de mici dimensiuni pentru hârtii şi alte ambalaje;

8. Să nu degradeze recipienţii pentru colectarea deşeurilor stradale, amplasaţi pe domeniul public/domeniul privat să nu blocheze, inclusiv cu autoturisme,  accesul utilajelor de colectare şi transport a deşeurilor menajere la recipienţii amplasaţi pe platformele de precolectare de pe domeniul public;

9.  Să nu aprindă sau să  întreţină focul pe domeniul public, în pieţe, la rampa de depozitare a deşeurilor menajere. Este interzisă  aprinderea şi arderea deşeurilor menajere de orice fel în curţi sau pe alte terenuri private, fără respectarea măsurilor legale de prevenire a incendiilor, precum şi incendierea containerelor de deşeuri de pe platformele de depozitare;

10. Să nu efectueze lucrări de reparaţii la autovehicule sau alte utilaje asemănătoare pe domeniul public şi/sau murdărirea spaţiilor publice ca urmare a acestor activităţi, să nu spele autovehicule sau alte utilaje pe domeniul public/privat;

11. Să nu deterioreze spaţiile verzi sau  plantaţiile de orice fel prin smulgere, rupere, tăiere, călcarea sau efectuarea de tăieri neautorizate de arbori, din zonele aparţinând domeniului public, să nu murdărească domeniul public ca urmare a activităţilor de încărcare - descărcare a mijloacelor de transport sau prin scurgerea din vehicul în timpul transportului de materiale de construcţie, de pământ sau alte materiale, să cureţe roţile mijloacelor de transport la intrarea pe drumurile publice;

12. Persoanele fizice şi juridice, neracordate la sistemul public de canalizare menajeră au obligaţia să-şi construiască fosă septică şi să o vidanjeze ori de câte ori este necesar, astfel încât să nu deverseze ape uzate pe domeniul public/privat.

13. Să nu arunce sau să depoziteze, pe domeniul public, domeniul privat,  pe străzi, în parcuri, pe terenuri virane, pe malurile râulrilor,  gunoaie menajere, alte  reziduuri sau gunoaie de orice fel;

14. Să nu schimbe destinaţia zonelor verzi, a spaţiilor de joacă pentru copii, a bazelor sportive şi să nu  împrejmuiască  domeniul public, domeniul privat, fără autorizaţie;


                                                 SANCŢIUNI:
ART.5. Nerespectarea art. 4, alin. 1-14  constituie contraventie, dacă faptele nu au fost săvârsite în astfel de conditii încât, potrivit legii penale, să fie considerate infractiuni si se sanctionează cu amendă, după cum urmează:


de la: 200 – 1.000 lei - pentru persoane fizice
 
500 – 2.000 lei - pentru persoane juridice
CAPITOLUL IV
AMENAJEREA TERITORIULUI, URBANISM, ACTIVITATEA DE CONSTRUCTII ŞI AFIŞAJ STRADAL

ART.6.  Persoanele fizice  şi persoanele juridice sunt obligate să ia măsuri pentru respectarea regulilor impuse privind amenajarea teritoriului, construcţiilor şi afişajului stradal. În acest scop le revin următoarele obligaţii :

1. Să împrejmuiască incintele santierelor de constructii sau a punctelor de lucru şi să instaleze panouri de avertizare si identificare, în conformitate cu Ordinul nr. 839/2009, pentru aprobarea Normelor metodologice de aplicare a Legii nr. 50/1991, republicată, privind autorizarea lucrărilor de construcţii;

2.  Să asigure curătenia exterioară (pneuri si senile) a autovehiculelor   sau vehiculelor de orice fel, la iesirea din santiere,  precum si din alte asemenea locuri şi să  mentină ordinea si curătenia santierelor, prin amenajarea căilor de acces în interiorul şantierului până la stradă, pentru a evita murdărirea străzilor iar depozitarea de materiale de orice fel(pământ, moloz,betoane şi resturi de materiale), este interzisă pe raza comunei Țigănași, fără aprobare din partea autorităţii publice locale, deasemenea să ia măsuri de evitare a  producerii şi răspândirii prafului, prin stropirea  cu apa a  părţilor din clădirea în curs de demolare şi a molozului încărcat în vehicule; 

3. Instituţiile, societăţile comerciale și proprietarii, deţinătorii de imobile indiferent de destinaţia acestora, toţi cetăţenii au următoarele obligaţii :

a) Să execute, în condiţiile prevăzute de lege, lucrările de întreţinere, reparare şi conservare a imobilelor aflate în proprietatea lor, a  anexelor gospodăreşti şi să  remedieze  defecţiunile la instalaţiile de apa, la coloanele de scurgere şi la canale, să întreţină curăţenia şi igiena în locuinţe, anexe gospodăreşti, curţi, grădini, alte terenuri pe care le deţin şi în perimetrul acestora, să efectueze, prin unităţile de specialitate, lucrările de deratizare, dezinfecţie şi dezinsecţie, în termen de 5 zile de la constatarea apariţiei rozătoarelor, insectelor sau germenilor patogeni;

b) Să asigure, potrivit legii, zugrăvirea şi vopsirea părţilor exterioare ale clădirilor, înlocuirea jgheaburilor şi burlanelor degradate, precum şi efectuarea celorlalte lucrări

de reparaţii şi de întreţinere la faţadele imobilelor; 

c) Să nu instaleze jgheaburi şi burlane în alte locuri decât cele destinate prin construcţie sau proiectul de modificare a construcţiei şi să nu le modifice pe cele  existente fără aprobare, scurgerea, deversarea apelor pluviale pe trotuare constituie contravenţie;


4. Să nu monteze pe domeniul public/privat rulote si containere de constructii, mobilier, chioscuri, corturi, constructii provizorii sau materiale fără autorizările legale, deasemenea este interzisă executarea de lucrări de orice natură în carosabil, trotuare, zone verzi fără autorizaţie  (acord) eliberată de către Primărie (excepţie fac lucrările de intervenţie de urgenţă efectuate de administratorii reţelelor de utilităţi, care se reglementează prin protocoalele încheiate cu autoritatea locală), iar acestea trebuiesc semnalizate corespunzător.

5. Este interzisă lipirea afiselor, posterelor sau anunturilor publicitare în alte locuri

decât pe panourile speciale de afişaj, firmele de publicitate vor menţine panourile de afişaj în bună stare, estetice şi nedegradate, este interzisă montarea de panouri publicitare sau banere fără autorizare (acord);

6. Să nu menţină firme sau reclame deteriorate, inestetice, incomplete sau depăşite pe faţadele sau acoperişurile imobilelor în vitrinele magazinelor sau amplasate pe domeniul public;

7. Executarea lucrărilor de izolare termică în sistem individual, în locuinţele colective este interzisă.

SANCŢIUNI:
ART. 7. Nerespectarea art. 6, alin. 1-7  constituie contraventie, dacă faptele nu au fost săvârsite în astfel de conditii încât, potrivit legii penale, să fie considerate infractiuni si se sanctionează cu amendă, după cum urmează:


de la: 200 – 1.000 lei - pentru persoane fizice
 
500 – 2.000 lei - pentru persoane juridice

CAPITOLUL V

DESFĂŞURAREA ACTIVITĂŢII COMERCIALE ÎN PIEŢE
ART. 8. Activitatea de comerţ constă în desfacerea de produse agroalimentare şi alte mărfuri în pieţe, târguri şi oboare, iar pentru asigurarea ordinii şi curăţeniei în incinta acestora, agenţii economici, au următoarele obligaţii: 

1.Este interzisă vânzarea oricăror produse pe suprafeţele destinate circulaţiei pietonilor sau vehiculelor din piaţă, precum şi blocarea căilor de acces;



2.Accesul mijloacelor de transport în incinta pieţelor se poate face numai învederea depozitarii sau ridicării produselor, ambalajelor sau deşeurilor, după care acestea vor trebui  scoase în locurile de parcare. Deasemenea, nu se admite staţionarea căruţelor şi a cailor de povară în incinta pieţelor, (cu excepţia zonelor de cereale, cherestea, mobilă, etc);



3.Este interzisă sacrificarea animalelor în spatiile deschise sau alte locuri publice.

4.Comercianţii care desfăşoară activitate în pieţe sunt obligaţi să respecte programul de funcţionare şi igienizare al  pieţelor,   precum  si  regulile  stabilite  de  administraţia acestora  în vederea asigurării unui climat civilizat de comerţ. În pieţe se vor instala pubele sau containere acoperite cu capac pentru colectarea şi depozitarea reziduurilor; 

5.Se interzice depozitarea deşeurilor menajere de către locuitorilor din vecinătate în containerele aparţinând pieţelor;

6.Se interzice comercializarea oricăror produse fără a poseda acte necesare în acest sens (înregistrare la oficiul registrului comerţului sau certificat de producător).

7.Părăsirea mărfurilor de către comercianţi sau producătorii particulari, în vederea sustragerii de la control, dă dreptul agenţilor constatatori să procedeze la confiscarea acestora în baza unui Proces verbal de confiscare şi depozitarea în vederea distrugerii/salorificării după caz, în bază Procesului verbal de distrugere/predare –primire;

SANCŢIUNI:
ART. 9. Nerespectarea art. 8, alin. 1-7  constituie contraventie, dacă faptele nu au fost săvârsite în astfel de conditii încât, potrivit legii penale, să fie considerate infractiuni si se sanctionează cu amendă, după cum urmează:


de la:  100 – 500 lei - pentru persoane fizice
 
 200 – 1.000 lei - pentru persoane juridice

CAPITOLUL VI
CIRCULAŢIA, OPRIREA, STAŢIONAREA ŞI PARCAREA VEHICULELOR,
TRANSPORTUL DE MĂRFURI ŞI DE PERSOANE

ART.10.  Persoanele fizice  şi persoanele juridice sunt obligate să ia măsuri pentru respectarea regulilor privind circulaţia, oprirea, staţionarea şi parcarea vehiculelor. În acest scop le revin următoarele obligaţii :
1. Să nu oprească, să nu stațioeze, să nu circule cu  autovehiculele în zona unde se efectuează lucrări edilitar-gospodăreşti, semnalizate şi marcate corespunzător;

2. Să nu circule cu mijloacele de transport  persoane pe alte străzi decât cele din traseele stabilite sau autorizate de către Primărie,

3. Să respecte restricțiile privind masa totală maxim autorizată pentru strada respectivă, sau pentru sectorul de drum respectiv;

4. Să nu staţioneze cu autovehiculele în scop de aprovizionare sau depozitare temporară a mărfii pe trotuar, alei pietonale sau căi de acces;

5. Să nu circule cu autovehiculele pe zone verzi, alei pietonale, trotuare, căi de acces pentru persoane cu dizabilităţi, în parcuri sau zone închise circulaţiei (fac excepţie autovehiculele autorizate de către Primărie, de intervenţie sau pentru efectuarea lucrărilor de salubrizare).

6. Să nu circule pe zone verzi sau să pătrundă în spaţiul de joacă amenajat pentru copii, cu biciclete, (-cu excepţia copiilor până la 14 ani-), mopede, autovehicule sau vehicule cu tracţiune animală;

7. Să nu practice sporturi extreme cu biciclete, motocicluri, skateboarduri, role, etc. în parcuri, pieţe, pe drumuri publice, trotuare sau în locurile unde sunt executate sau amplasate obiecte, care prin natura lor constituie mobilier urban ( bănci, jardiniere, trepte, platouri pietonale special amenajate şi ornamentate), cu excepţia locurilor special amenajate şi semnalizate în acest scop, de către autorităţile administraţiei publice locale;



8.Să nu circule pe drumurile publice, cu vehicule cu tracţiune animală, neînregistrate la autorităţile administraţiei publice locale competente.
9. Să nu oprească sau să  staţioneze cu  autovehiculele pe zone verzi, terenuri destinate spaţiului verde sau în alte locuri decât cele special amenajate și semnalizate corespunzător;
10. Să nu oprească sau să staţioneze vehiculele pentru transport marfă cu masa maximă total autorizată de peste 3,5 tone, a autovehiculelor pentru transport călători peste 8+1 locuri, cât şi a tractoarelor, remorcilor şi tuturor utilajelor agricole pe carosabil, în parcările amenajate pentru autoturisme, spaţii verzi, trotuare, alei, platforme, terenuri de joacă pentru copii şi platforme gospodăreşti;

11. Să nu blocheze accesul în sedii sau puncte de lucru ale agenţilor economici, instituţiilor, în pieţe, alei, curţi, parcări, garaje, şantiere de construcţii, alei pietonale sau orice alte căi de acces; 

12. Să nu parcheze vehiculele pentru transport marfă cu masa maximă total autorizată mai mare de 7.5 tone, a autovehiculelor pentru transport călători peste 8 + 1 persoane, a altor vehicule grele şi/sau agregatelor agricole în afara proprietăţii, a locurilor special amenajate, pe domeniul public/domeniul privat al comunei Țigănași 

13. Să nu modifice poziţia iniţială a indicatoarelor de semnalizare rutieră; 

14. Să nu monteze  indicatoare rutiere (sau de orice fel), de către persoane neautorizate şi fără acordul Primăriei comunei Țigănași;

15. Să nu rezerve locuri de parcare pe carosabil sau pe domeniul public fără aprobarea serviciului de specialitate al Primăriei, este interzisă  semnalizarea acestora cu însemne, marcaje sau dispozitive neautorizate; 

16. Să nu depăşască masa maximă autorizată pe drumurile publice ale comunei  Țigănași;

17.Să nu abandoneze vehiculelor pe domeniul public/privat al comunei Țigănași;

SANCŢIUNI:
ART. 11. Nerespectarea art. 10, alin. 1-17  constituie contraventie, dacă faptele nu au fost săvârsite în astfel de conditii încât, potrivit legii penale, să fie considerate infractiuni si se sanctionează cu amendă, după cum urmează:


de la:  200 – 500 lei - pentru persoane fizice
 
  500 – 1.500 lei - pentru persoane juridice

CAPITOLUL VII
REGULI ŞI OBLIGAŢII PRIVIND CREŞTEREA ANIMALELOR 

ART. 12. Persoana care deţine cu orice titlu valabil, precum şi orice persoană  fizică  şi juridică în îngrijirea căreia se află un animal are obligaţia de a aplica normele sanitar veterinare şi de zooigienă privind adăpostirea, hrănirea, îngrijirea, reproducţia, exploatarea, protecţia şi bunăstarea animalelor, asigurând acestora următoarele:  
- 
  un adăpost corespunzător;

hrană şi apă suficiente;

posibilitatea de mişcare suficientă;

îngrijire şi atenţie;

asistenţă medicală;

un comportament lipsit de cruzime.

1. Este interzisă lăsarea în stare liberă pe căile publice, în parcuri, pieţe, a animalelor sau păsărilor. 

2. Este interzisă sacrificarea animalelor (porci, viţei, miei etc.) pe spaţiile publice (străzi, trotuare, parcări, parcuri, zone verzi etc.);

3. Este interzis accesul cu câini periculoşi din rasele concepute pentru lupte şi atac (Pit Bull, Boerbull, Bandog etc.), indiferent de echiparea acestora, în localuri publice, mijloace de transport în comun, precum şi în alte locuri publice.

4. Este obligatoriu afişarea la loc vizibil de către proprietarii sau deţinătorii de câini, la intrarea într-un imobil sau la uşa de acces în proprietate, a unei plăcuţe de avertizare cu inscripţionarea „Câine periculos” sau „Atenţie câine rău”, după caz; 

5. Proprietarii animalelor sunt obligaţi să ia măsuri ce ţin de protejarea integrităţii fizice a vecinilor imediat alăturaţi sau a trecătorilor, prin realizarea de construcţii; împrejmuiri,  etc., destinate creşterii animalelor de companie;  

6. Toate persoanele care deţin câini mai mari de 6 luni se vor îngriji ca aceştia să fie vaccinaţi contra rabiei în fiecare an, fara a se depăşi intervalul de 1 an cu mai mult de 3 zile. Vaccinarea va fi atestată prin carnetul de sănătate pe care deţinătorul îl va prezenta organelor de control;

7. Se interzice creşterea animalelor şi a păsărilor de orice fel în alte locuri decât cele amenajate în acest scop, igienice şi dezinfectate, cu respectarea normelor sanitar-veterinare de prevenire şi transmitere a îmbolnăvirilor la om şi la animale. Depozitarea furajelor și dejecțiilor se vor realiza cu respectarea legislației în materie de PSI și Mediu.

8. Se interzice hrănirea animalelor si păsărilor pe domeniul pubilic/domeniul privat al comunei Țigănași;

9. Deplasarea animalelor la pășunat să se realizeze însoțite de îngrijitor/proprietar cu mijloace de contenție(lanț, funie etc.);

10. Proprietarii/îngrijitorii animalelor domestice au obligația de a curăța dejecțiile rezultate în urma deplasării animaleor pe străzi, trotuare, drumuri publice;

SANCŢIUNI:
ART.13.- Nerespectarea art. 12, alin. 1- 8  constituie contraventie, dacă faptele nu au fost săvârsite în astfel de conditii încât, potrivit legii penale, să fie considerate infractiuni si se sanctionează cu amendă, după cum urmează:
de la: 200 – 1.000 lei - pentru persoane fizice
 
 500 –2.000 lei - pentru persoane juridice

CAPITOLUL X

PROTECȚIA PAJIȘTILOR

ART.14. Constituie contravenții următoarele fapte:
pășunatul neautorizat sau introducerea animalelor pe pajiști în afara perioadei de pășunat;
introducerea pe pajiști a unor specii de animale, altele decât cele stabilite prin contract;
neîndeplinirea de către deținătorii sau utilizatorii de pajiști a obligațiilor prevăzute în contract;
circulația pe pajiști cu orice alte mijloace de transport, inclusiv cu atelaje, decât cele folosite pentru activități agricole de cel care utilizează pajiștea;
nerespectarea bunelor condiții agricole și de mediu;
arderea vegetației pajiștilor permanente;
 scoaterea din circuitul agricol a terenurilor având categoria de folosință pajiște fără aprobările legale în vigoare.
SANCȚIUNI:

ART.15.- Nerespectarea art. 14, lit. a- g  constituie contraventie, dacă faptele nu au fost săvârsite în astfel de conditii încât, potrivit legii penale, să fie considerate infractiuni si se sanctionează cu amendă, după cum urmează:
cu amendă de la 3.000 lei la 6.000 lei pentru persoana fizică, respectiv cu amendă de la 25.000 lei la 50.000 lei pentru persoana juridică, faptele prevăzute la lit. f);
cu amendă de la 500 lei la 1.000 lei pentru persoana
fizică, respectiv cu 
amendă de la 4.000 lei la 8.000 lei pentru persoana juridică,
 faptele prevăzute la lit. a), d) și e):
cu amendă de la 250 lei la 500 lei pentru persoana fizică, respectiv cu
amendă de la2.000 lei la 4.000 lei pentru persoana juridică, faptele prevăzute
la lit. b) și c);
cu amendă de la 1.000 lei la 3.000 lei, faptele prevăzute la lit. g)
Constatarea contravențiilor și aplicarea sancțiunilor se fac de către persoanele împuternicite de structurile centrale și locale cu atribuții în domeniu, aflate în subordinea Ministerului Agriculturii și Dezvoltării Rurale, de către primar, viceprimar și persoanele împuternicite de acesta.
CAPITOLUL XI
PROCEDURA DE CONSTATARE A CONTRAVENTIILOR

       1.Sanctiunile contraventionale ce se pot aplica sunt: avertismentul sau amendă, ca sanctiuni principale, precum și sanctiunile complementare.

 2. Sanctiunile complementare constau în:
-​ confiscarea bunurilor destinate, folosite sau rezultate din contraventii;
-​ suspendarea sau anularea, după caz, a avizului, acordului sau a autorizatiei de exercitare a unei activităti, emisă de autoritatea publică locală;
-​ închiderea unitătii;
-​ blocarea contului bancar;
-​ suspendarea activitătii agentului economic;
-​ retragerea licentei sau a avizului pentru anumite operatiuni ori pentru activităti,temporare sau definitive;
-​ desfiintarea lucrărilor si aducerea terenului în starea initială;

-aducerea la starea inițială a terenurilor, cursurilor de apă, instalațiilor, clădirilor, etc., pentru sancținule aplicate(pentru sancțiunile privind protecția mediului, gospodărire comunală, creșterea animalelor, salubrizare, desfășurarea circulației, desfășurarea activității în Târg-Obor Cârniceni) ; 

3. Sanctiunile se stabilesc proportional cu gradul de pericol social al faptei săvârsite.

4. Pentru una si acceasi contraventie se aplică o sanctiune contraventională principală si una sau mai multe sanctiuni complementare.
      5. Procesul verbal de constatare a contravenţiei va cuprinde în mod obligatoriu : data şi locul unde este incheiat; numele, prenumele, calitatea şi instituţia din care face parte agentul constatator; numărul legitimației de serviciu, nume, prenume, CNP, serie și număr C.I., descrierea faptei contravenţionale cu indicarea datei, orei şi locului în care a fost săvârşită, precum şi arătarea tuturor împrejurărilor ce pot servi la aprecierea  gravitaţii  faptei  şi  la evaluarea  eventualelor pagube pricinuite, indicarea actului normativ prin care se stabileşte şi se sancţionează contravenţia, posibilitatea achitării în termen de 15 zile jumătate din minimul amenzii prevăzute de prezenta hotărâre, termenul de exercitare a căii de atac şi organul la care se depune plângerea;

       6. În cazul contravenienţilor cetăţeni străini, persoane fără cetăţenie sau cetăţeni români cu domiciliul în străinătate în procesul-verbal vor fi cuprinse următoarele date de identificare a acestora: numele, prenumele, seria si numărul paşaportului, ori ale altui document de trecere a frontierei de stat, data eliberării acestuia şi statul emitent;

        7.In   situaţia   in   care   contravenientul   este   persoana  juridica  in procesul-verbal  se  vor  face  menţiuni  cu  privire  la denumirea, sediul, numărul de; înmatriculare in registrul comerţului si codul fiscal ale acesteia, precum si datele de identificare a persoanei care o reprezintă.

      8. In momentul incheierii procesului-verbal agentul constatator este obligat sa aducă la cunoştinţa contravenientului dreptul de a face obiectiuni    cu    privire    la    conţinutul    actului    de    constatare. Obiectiunile sunt consemnate distinct in procesul-verbal la rubrica "Alte menţiuni", sub sancţiunea nulităţii procesului-verbal;

     9.Procesul-verbal    se    semnează   pe    fiecare    pagina   de către agentul constatator si de contravenient. 

      10. In cazul in care contravenientul nu  se  afla de  fata,   refuza  sau  nu poate  sa semneze,  agentul constatator   va   face   menţiune   despre   aceste   imprejurari,   care trebuie  sa fie  confirmate de cel puţin un martor.  In acest caz procesul-verbal   va   cuprinde   si   datele   de identitate al martorului si semnătura acestuia.

     11. Nu poate avea calitatea de martor un alt agent constatator.

     12.In lipsa unui martor agentul constatator va preciza motivele care au condus la incheierea procesului-verbal in acest mod.

      13. Procesul-verbal se va inmana sau, după caz, se va comunica, in copie, contravenientului .

      14. Comunicarea se face de către agentul constatator in termen de cel mult o luna de la data aplicării acesteia.

       15. In situaţia in care contravenientul a fost sancţionat cu amenda, precum si daca a fost obligat la despăgubiri, o data cu procesul-verbal   acestuia  i   se  va  comunica  si  instiintarea  de  plata.   In instiintarea    de    plata se   va   face    menţiunea   cu   privire   la obligativitatea achitării amenzii si, după caz, a despăgubirii, în termen de 15 zile de la comunicare, în caz contrar urmând sa se procedeze la executarea silita.

      16. In cazul in care contravenientul nu este prezent sau, deşi prezent, refuza   sa   semneze   procesul-verbal,   comunicarea   acestuia,   precum   si   a instiintarii de plata se face de către agentul constatator in termen de cel mult o luna de la data incheierii
      17. Comunicarea procesului-verbal si a instiintarii de plata se face prin poştă cu aviz de primire,   sau   prin   afişare   la   domiciliul   sau   la   sediul contravenientului. 
      18. Operaţiunea  de   afişare  se   consemnează intr-un  proces-verbal semnat de cel puţin un martor.
       19.Contravenientul poate achita pe loc sau in termen de cel mult 15 zile de la data incheierii procesului-verbal jumătate din minimul amenzii prevăzute în prezenta hotărâre,   agentul constatator facand menţiune despre aceasta posibilitate in procesul-verbal.

      20. Plata  amenzii   se   face   la   Primăria  comunei Țigănași  Taxe şi Impozite, iar o  copie  de  pe  chitanţa se  preda de  către  contravenient agentului constatator sau se trimite prin posta organului din care acesta face parte.

      21. În cazul in care contravenientul a achitat jumătate din minimul amenzii prevăzute de prezenta hotărâre pentru fapta săvârşită orice urmărire incetează.
       22. In cazul în care contravenientul nu respectă obligatia de a înlatura situatia creată prin săvârsirea contraventiei, organul constatator poate aplica, în mod repetat, după fiecare somatie la care contravenientul nu se conformează, o nouă amendă pentru contraventia săvârsită.
       23. La agentii economici si institutii sanctiunea se aplică, după caz, conducătorului 
acesteia, patronului, persoanei care a avut sarcina de a urmări îndeplinirea obligatiilor respective. 
      24. Agentul constatator stabileste amenda în procesul-verbal de constatare a contraventiei; în afara sanctiunilor prevăzute, agentul constatator va stabili în cuprinsul aceluiasi proces-verbal, când va fi cazul, valoarea pagubei produse prin contraventie, în conditiile legii. 
     După caz, agentii constatatori vor fotografia sau filma faptele care constituie

contraventie, precizând în mod expres data si ora săvârsirii faptei.

       25. Procesul-verbal de constatare a contraventiei se va înmâna sau se va comunica în copie contravenientului de către organul ce a aplicat sanctiunea, în termen de cel mult o lună de la data aplicării acesteia.
       26. Impotriva procesului-verbal de constatare a contraventiei se poate face plângere, în termen de 15 zile de la data comunicării acesteia, care se depune la sediul institutiei din care face parte agentul constatator.

        Constatarea contravenţiilor săvârşite la prezenta hotărâre se  face de către următoarele persoane denumite generic agenţi constatatori:
     a.
Primarul Comunei Țigănași;
     b.
Viceprimarul Comunei Țigănași;
     c.
Serviciul Poliţia Locală Țigănași;

d.  Șeful SVSU Țigănași (pentru faptele constate conravenții pe linie de Siuații de urgență;

     f.  Responsabilul cu urbanismul și amenajarea teritoriului(pe linie de urbanism și amenajarea teritoriului).

        Dispoziţiile prezentei hotărâri se completează cu dispoziţiile Ordonanţei Guvernului nr.2/2001 privind regimul juridic al contravenţiilor.

